b'\n_START_ARTICLE_\nFranc Setni\xc4\x8dar\n_START_SECTION_\n\xc5\xbdivljenje\n_START_PARAGRAPH_\nPo gimnaziji se je vpisal v bogoslovje, 30. novembra 1898 je v Gorici prejel ma\xc5\xa1ni\xc5\xa1ko posve\xc4\x8denje. Nastopil je v slu\xc5\xbebo perfekta v Malem semeni\xc5\xa1\xc4\x8du, od 1900 do 1906 je bil rektor gori\xc5\xa1kega Alojzijevi\xc5\xa1\xc4\x8da, med 1902 in 1906 je bil tudi kaplan v gori\xc5\xa1ki \xc5\xbeupniji Placuta. Sodeloval je tudi kot organist v gori\xc5\xa1ki stolnici (1898 do 1902) in u\xc4\x8ditelj petja v Velikem semeni\xc5\xa1\xc4\x8du. Z letom 1906 je bil imenovan za tajnika nad\xc5\xa1kofijske pisarne v Gorici, 1. maja 1918 pa je postal nad\xc5\xa1kofijski kancler. 1. junija 1933 se je uradno upokojil, nadaljeval pa je s slu\xc5\xbebo kanclerja. Ob ameri\xc5\xa1kem bombardiranju Gorice je 8. aprila umrl pod ru\xc5\xa1evinami v svojem stanovanju.\n_START_SECTION_\nGlasbenik\n_START_PARAGRAPH_\nBil je zelo nadarjen glasbenik, diplomiral je na konservatoriju v Regensburgu, obvladal je klavir, violino in violon\xc4\x8delo.'